Die beleërde e-tolstelsel het nóg ’n spoedhobbel getref nadat dit aan die lig gekom het dat die pensioenfonds waartoe elke landdros in die land behoort miljarde rande in e-tol belê het.
Dié feit kan chaos in die howe veroorsaak as motoriste wat gedagvaar word omdat hulle nie hul e-tol betaal nie, aanvoer dat hulle sake na die hoër hof verwys moet word omdat landdroste bevooroordeeld sou wees omdat hulle ’n finansiële belang by die uitslag van die saak het.
Menige landdros sal waarskynlik maar te gewillig wees om hom of haar aan so ’n saak te onttrek en die saak na ’n hoër hof te verwys, sê Malan.
“Die fonds is ’n vastevoordeelfonds, wat beteken ongeag hoe e-tol vaar, is die landdros sy of haar geld in die fonds gewaarborg.”
Op die oomblik heers ’n ongemaklike dooiepunt tussen Sanral en honderdduisende padgebruikers wat weier om hul tol te betaal.
Die minister van vervoer, Dipuo Peters, het vroeër die maand erken dat net “tussen 23% en 28,6%” van die 2,5 miljoen motoriste wat Gautengse hoofweë gebruik ’n e-tolskyfie het.